CELEX: 62011FN0114
Language: sk
Date: 2011-10-26 00:00:00
Title: Vec F-114/11: Žaloba podaná 26. októbra 2011 — ZZ/Parlament

7.1.2012   
            
            
               SK
            
            
               Úradný vestník Európskej únie
            
            
               C 6/27
            
         Žaloba podaná 26. októbra 2011 — ZZ/Parlament
   (Vec F-114/11)
   2012/C 6/52
   Jazyk konania: francúzština
   
      Účastníci konania
   
   
      Žalobca: ZZ (v zastúpení: A. Salerno, advokát)
   
      Žalovaný: Európsky parlament
   
      Predmet a opis sporu
   
   Návrh na zrušenie rozhodnutia Parlamentu považovať určitú finančnú pomoc členského štátu priznanú študentom vysokých škôl ako prídavky rovnakej povahy za rodinné prídavky a odpočítať túto finančnú pomoc od prídavkov na vzdelanie, ktoré sa poskytujú žalobcovi, ako aj na zrušenie rozhodnutia o vymáhaní neoprávnene vyplatených súm
   
      Návrhy žalobcu
   
   
               —
            
            
               zrušiť dve rozhodnutia vyplývajúce z jeho výplatnej listiny za marec 2011, ktoré mu spôsobujú ujmu, jednak rozhodnutie o odpočítaní sumy finančnej pomoci, ktorú žalobcovi poskytlo Centre de Documentation et d’Information sur l’Enseignement Supérieur (dokumentačné a informačné centrum pre vysokoškolské vzdelanie v Luxembursku), a jednak zrušiť rozhodnutie o vymáhaní neoprávnene vyplatených súm v rozsahu, v akom sa týka sumy prídavkov na vzdelanie vyplácané od októbra 2010 do februára 2011,
            
         
               —
            
            
               zaviazať Parlament na zaplatenie vzniknutých nedoplatkov vrátane úrokov z omeškania vypočítaných od okamihu splatnosti dlžných nedoplatkov vo výške, ktorú stanovila Európska centrálna banka pre hlavné refinančné operácie, uplatniteľných na dotknuté obdobie zvýšených o 2 %,
            
         
               —
            
            
               zaviazať Parlament na náhradu trov konania.